OpenLLM-France/wikimedia huggingface dataset:
# Ossian (Iowa)

Ossian és una població dels Estats Units a l'estat d'Iowa. Segons el cens del 2000 tenia 853 habitants.

## Demografia

Segons el cens del 2000, Ossian tenia 853 habitants, 330 habitatges, i 220 famílies. La densitat de població era de 299,4 habitants/km².
Dels 330 habitatges en un 33,6% hi vivien nens de menys de 18 anys, en un 57,9% hi vivien parelles casades, en un 5,5% dones solteres, i en un 33,3% no eren unitats familiars. En el 29,7% dels habitatges hi vivien persones soles el 17,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,09.
Per edats la població es repartia de la següent manera: un 27,8% tenia menys de 18 anys, un 5% entre 18 i 24, un 26% entre 25 i 44, un 18,6% de 45 a 60 i un 22,5% 65 anys o més.
L'edat mediana era de 39 anys. Per cada 100 dones de 18 o més anys hi havia 86,1 homes.
La renda mediana per habitatge era de 38.214 $ i la renda mediana per família de 44.306 $. Els homes tenien una renda mediana de 30.500 $ mentre que les dones 20.781 $. La renda per capita de la població era de 16.490 $. Entorn del 3% de les famílies i el 5,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ossian». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Ossian». American Fact Finder. Oficina del Cens dels Estats Units, 12-01-2010.
# Union Sportive Athlétique

L'Union Sportive Athlétique fou un club de futbol marroquí de la ciutat de Casablanca.
Va ser fundat l'any 1920 i desaparegué el 1956.

## Palmarès

* Lliga marroquina de futbol:
** 1927, 1929
* Copa marroquina de futbol:
** 1937
* Ligue du Chaouia:
** 1941-42

## Referències

* ↑ «UNION SPORTIVE ATHLETIQUE CASABLANCA». buscasablanca.com. [Consulta: 9 febrer 2019].
* ↑ «Morocco - List of Champions». RSSSF. [Consulta: 9 febrer 2019].
* ↑ «Morocco - List of Cup Finals». RSSSF. [Consulta: 9 febrer 2019].
# Traç

Un traç és cada una de les parts d'una lletra o caràcter manuscrit.
Es pot entendre per traç cada una de les rectes i corbes que componen un caràcter (cas en què la lletra L es compon de dos traços) o bé el conjunt de rectes i corbes que s'escriuen sense aixecar el llapis (o un altre instrument d'escriptura) del paper (segons aquesta definició l'L s'escriu amb un sol traç).
Aquesta última definició és la que es fa servir per comptar el nombre de traços d'un caràcter xinès. En xinès i japonès, la classificació dels caràcters se sol fer segons el nombre de traços que tenen; a més, l'ordre dels traços en el qual s'escriu cada caràcter és molt important.

## Vegeu també

* Grafomotricitat
Viccionari
# Evangeli dels Natzarens

L'Evangeli dels Natzarens és un evangeli apòcrif escrit probablement al segle ii. Només se'n coneixen alguns fragments que són citats de forma ocasional pels Pares de l'Església. Se sap que aquest evangeli era usat pels judeocristians de Palestina durant el segle ii. La identificació d'aquest text no està clara entre els estudiosos, però algunes tesis defensen que era un dels tres evangelis judeocristians perduts, aquest dels Natzarens, l'Evangeli dels Hebreus i l'Evangeli dels evionites. Altres autors diuen que aquest evangeli no va existir, i que en realitat es tracta de fragments de l'Evangeli dels Hebreus.
Aquest Evangeli dels Natzarens estaria derivat d'un Evangeli de Mateu en una redacció primitiva i protocanònica, mentre que l'Evangeli dels Hebreus, ben referenciat per Climent d'Alexandria i Orígenes tindria un contingut molt diferent al de Mateu, i va ser escrit com a rèplica a l'Evangeli dels Egipcis.
El text va ser redactat en llengua grega sobre l'any 150 i el primer autor que el cita és Hegèsip, cap al 180. Jeroni cita de forma confusa l'Evangeli dels Hebreus i el dels Natzarens, però sembla que els considerava dos evangelis diferents. La Hipòtesi de l'Evangeli hebreu considera l'existència d'aquest evangeli. Altres autors que parlen de l'Evangeli dels Natzarens són el bisbe Epifani de Constància a la seva obra Panarium, contra les heretgies i Teodoret a Haereticarum Fabularum Epitome.
El contingut del text que ens és conegut fa referència a l'adoració dels Mags, el baptisme de Jesús, i algunes paràboles, anècdotes i miracles realitzats durant la seva vida.

## Referències

* ↑ Santos Otero, Aurelio de. Los Evangelios apócrifos. Madrid: B.A.C., 1999, p. 32. ISBN 8479410445.
* ↑ Piñero, Antonio. Todos los Evangelios. Madrid: EDAF, 2010, p. 620. ISBN 9788441421165.
# Londontowne (Maryland)

Londontowne és una concentració de població designada pel cens dels Estats Units a l'estat de Maryland. Segons el cens del 2000 tenia 7.595 habitants.

## Demografia

Segons el cens del 2000, Londontowne tenia 7.595 habitants, 2.927 habitatges, i 2.040 famílies. La densitat de població era de 971 habitants per km².
Dels 2.927 habitatges en un 31,8% hi vivien nens de menys de 18 anys, en un 55,2% hi vivien parelles casades, en un 10,1% dones solteres, i en un 30,3% no eren unitats familiars. En el 22,9% dels habitatges hi vivien persones soles el 6,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,02.
Per edats la població es repartia de la següent manera: un 23,5% tenia menys de 18 anys, un 6,7% entre 18 i 24, un 33,3% entre 25 i 44, un 25,6% de 45 a 60 i un 11% 65 anys o més.
L'edat mediana era de 38 anys. Per cada 100 dones de 18 o més anys hi havia 95,9 homes.
La renda mediana per habitatge era de 63.021 $ i la renda mediana per família de 68.190 $. Els homes tenien una renda mediana de 45.589 $ mentre que les dones 34.555 $. La renda per capita de la població era de 31.245 $. Entorn del 2,5% de les famílies i el 3,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Londontowne». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Londontowne». American Fact Finder. Oficina del Cens dels Estats Units, 12-01-2010.
# Universitat Internacional de l'Espai

La Universitat Internacional de l'Espai (UIE) (International Space University en anglès, Université Internationale de l'Espace en francès) és una universitat dedicada al descobriment, la recerca, i el desenvolupament de l'espai exterior per a finalitats pacífiques, mitjançant l'educació internacional i multidisciplinària, i els programes de recerca i desenvolupament. És una universitat interdisciplinària sense ànim de lucre, que va ser fundada el 1987, i que ofereix un màster en ciències dels estudis espacials, a més del vaixell insígnia, el programa d'estudis espacials, un programa de desenvolupament, que té lloc cada any a l'estiu, des de 1988, en diversos indrets arreu del món.
El campus central de la universitat internacional de l'espai i la seva caserna general, es troben a Illkirch-Graffenstaden, prop d'Estrasburg, a Alsàcia, a França. La UIE va ser fundada seguint tres principis: havia de ser una universitat interdisciplinària, intercultural, i disposar d'un entorn internacional, per educar i entrenar als professionals de l'espai, i als estudiants de postgrau. El gener de 2014, hi havia més de 3.700 alumnes de la UIE, procedents de més d'un centenar de països. Al novembre de l'any 2017, la Universitat Internacional de l'Espai va celebrar una conferència a Estrasburg, aquesta conferència va portar a la formació de l'associació Moon village, El llogaret lunar en català).
Entre els membres de la facultat de la UIE, hi ha astronautes, dirigents de diverses agències espacials, enginyers espacials, promotors, i experts en legislació i política espacial, incloent a un grup d'experts en temes tecnològics i de l'espai.
El director de la Universitat Internacional de l'Espai, és l'antic astronauta del Programa Apollo, Buzz Aldrin, qui l'any 2004, va reemplaçar al director general de l'Agència Espacial Europea (AEE), Jean-Jacques Dordain, i a l'aclamat escriptor de novel·les de ciència-ficció Arthur C. Clarke. El cinquè president de la Universitat Internacional de l'Espai, és el professor Walter Peeters, qui va prendre possessió del seu càrrec al setembre de 2011.

## Referències

* ↑ Elaerts R, Peeters W (2006) The International Space University. ESA Bulletin 126: 34–40.
* ↑ Burke, John D «International meetings: Moon initiatives International meetings: Moon initiatives». The Planetary Society, 25-01-2018 [Consulta: 28 gener 2018].
* ↑ «Moon Village Association Arxivat 2019-10-21 a Wayback Machine.». Moon Village Association. [Consulta: 28 gener 2018].
* ↑ Buzz Aldrin «I am so honored to be the new Chancellor of ISU at the IAC2015 following in Arthur C Clarke's footsteps.». , 14-10-2015.

## Enllaços externs

* International Space University (anglès)
# Bienvenido a casa

Bienvenido a casa és una pel·lícula espanyola de 2006 dirigida per David Trueba.

## Sinopsi

Samuel és un fotògraf que s'estableix amb la seva xicota Eva a Madrid on comença a treballar en una revista. Al poc temps Eva anuncia que està embarassada i Samuel es veu obligat a prendre responsabilitats.

## Sobre el projecte

David Trueba va concebre Bienvenido a casa com una resposta a Soldados de Salamina, ja que volia esborrar-se l'etiqueta d'autor dramàtic, apostant per la comèdia i relatant alguna cosa que li era molt pròxim: el record de la seva primera paternitat. Per a això va crear un alter ego fotògraf (Samuel) en el qual es va identificar i a través de la professió d'aquest aconsegueix resumir la conclusió del film, tal com apunta Carlos Fernández Heredero: al principi del film Samuel fotografia un tros de coll d'Eva per a al final del metratge incloure's l'en l'enquadrament al costat d'ella i els seus fills. Entre totes dues fotografies han passat diverses coses: ha conegut una fauna humana composta de diversos individus i ha comès una infidelitat. Unes paraules per a cadascun. Félix (Juan Echanove) és un crític de cinema que es va quedar cec en un accident automobilístic en el qual va perir la seva núvia, resignant-se així una vida caracteritzada per la solitud i per l'enveja a qui no la gaudeix (al final del metratge, Félix troba la seva pròpia oportunitat). Mariano (Javivi) és un crític de música de vocació frustrada que ha fundat una família que acaba per ofegar-li l'existència, encara que ell el suporti amb humor. Contra (Julián Villagrán) és un periodista d'economia oposat a la globalització, però que a l'hora de la veritat és tan pragmàtic i mundà com tothom (arriba a masturbar-se amb una fotografia d'Eva). Al costat d'ells Samuel comprèn que tenir un fill no significa el final de la llibertat, sinó una experiència càlida, no exempta d'alguns disgustos.

## Repartiment

* Alejo Sauras... Samuel
* Pilar López de Ayala ... Eva
* Ariadna Gil... Sandra
* Juan Echanove... Félix
* Jorge Sanz... Lucas
* Javivi... Mariano
* Julián Villagrán... Contra
* Concha Velasco... Madre Samuel
* Juana Acosta... Nieves
* Vicente Haro ... Don Vicente
* Carlos Larrañaga... Andrés

## Premis i nominacions

* Bisnaga de Plata al Millor director al Festival de Màlaga (2006)
* Nominacions als Goya a la millor cançó original (Andrés Calamaro, Javier Limón i David Trueba)

## Referències

* ↑ David Trueba inicia el rodaje de 'Bienvenido a casa' El Periódico de Aragón, 26 de juliol de 2005
* ↑ Bienvenido a casa a Fotogramas
* ↑ David Trueba vuelve a sus orígenes en 'Bienvenido a casa', El País, 2 de desembre de 2005
* ↑ Bienvenido a casa, Carlos F, Heredero A: Cinemanía, ISSN 1135-5840, Nº. 127, 2006, pág. 107
* ↑ 'Los aires difíciles', de Gerardo Herrero, vence en el festival de Málaga, Cadena Ser, 25 de març de 2006
* ↑ Bienvenido a casa al web dels premis Goya

## Enllaços externs

* 'Bienvenido a casa', de David Trueba a espinof.com
* El peor enemigo del amor es...la pareja, El Mundo, 7 d'abril de 2006
# Puig de Vilafort

El Puig de Vilafort és una muntanya de la comuna de Montferrer, a la comarca nord-catalana del Vallespir.
És al nord-oest del poble de Montferrer, en una posició central dins del conjunt del terme. És a ponent del Castell de Mollet. És, de fet, un contrafort sud-oriental de la Soca.

## Bibliografia

* Becat, Joan. «92 - Montferrer». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Montferrer». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ El Puig de Vilafort en els ortofotomapes de l'IGN
# Live in Madrid (EP)

Live in Madrid és un EP en directe de la banda anglesa Coldplay. Es va enregistrar en el concert realitzat el 26 d'octubre de 2011 a la plaça de toros de Las Ventas de Madrid. L'esdeveniment estigué patrocinat per "American Express Unstaged" i es pogué veure en directe via YouTube, superant els 20 milions de streams en directe. Inicialment estigué disponible en forma de descàrrega digital gratuïta exclusivament mitjançant el servei Google Music. Un mes després, Google Music va publicar un segon format amb menys cançons pel qual s'havia de pagar.

## Llista de cançons

Totes les cançons foren escrites i compostes per Guy Berryman, Jonny Buckland, Will Champion i Chris Martin.

### Google Music (Versió 2)
## Referències

* ↑ «Coldplay – Live In Madrid (2011)» (en anglès). KoppaMusic.BlogSpot.com, 30-11-2011. [Consulta: 11 abril 2012].
# El Pla (Santa Maria de Besora)

El Pla és una masia de Santa Maria de Besora (Osona) inclosa a l'Inventari del Patrimoni Arquitectònic de Catalunya.

## Descripció

Masia construïda a partir d'un cos central, ampliat amb tres volums més a la dreta. Tots els cossos, que formen una unitat, consten de planta baixa, un pis i golfes. La façana principal és al sud, davant té una gran era de cairons delimitada per un mur en el qual hi ha el portal d'accés a l'era. La façana de l'edifici principal té una galeria porxada a l'altura del primer pis que s'estén fins a la façana de llevant. Actualment s'utilitza com a segona residència i amb algunes funcions agràries. L'estructura interior és la pròpia d'una masia: planta baixa destinada a feines agràries i pis primer, destinada a residència. La masia es troba en un estat precari, ja que no és habitada normalment.

## Història

No hi ha menció de la masia del Pla als capbreus generals del terme de Besora a l'Edat Mitjana. Molt possiblement hi devia haver alguna. L'actual edifici és pràcticament tot de construcció recent (segle xix) i és una mostra clara de l'ús de certs materials com els maons, cairons, etc. Tipològicament és també destacable la galeria. Cal fer menció, així mateix, de l'antiga cabana, reconvertida actualment en cort. La relativa dificultat que presenta e seu únic accés ha estat un element decisiu a l'hora de ser abandonada com a residència habitual. El seu estat de conservació comença a ser preocupant.

## Referències

* 1 2 «El Pla». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# Garra kempi

Garra kempi és una espècie de peix cipriniforme de la família dels ciprínids.

## Morfologia

Els mascles poden assolir els 11,3 cm de longitud total.

## Distribució geogràfica

Es troba a l'Índia, Myanmar i la Xina.

## Referències

* 1 2 FishBase (anglès)
* ↑ Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.
* ↑ Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.
* ↑ Oo, W., 2002. Inland fisheries of the Union of Myanmar. A T. Petr i D.B. Swar (eds.) Cold Water Fisheries in the Trans-Himalayan Countries. FAO Fish. Tech. Pap. 431.
* ↑ Yunfei, W., 1987. A survey of the fish fauna of the Mount Namjagbarwa region in Xizang (Tibet), China. p. 109-112 A S.O. Kullander i B. Fernholm (eds.) Proc. V Congr. Europ. Ichthyol., Estocolm, Suècia.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Orlun

Orlun (en francès Orlu) és un municipi francès, situat a la regió d'Occitània, departament de l'Arieja.

## Referències

* ↑ Toponímia occitana
# Universitat Jean Piaget de Cap Verd

La Universitat Jean Piaget de Cap Verd (en portuguès: Universidade de Cabo Verde) és una universitat privada de Cap Verd situada a la ciutat capital de Praia a l'illa de Santiago, amb una segona seu més petita a Mindelo, São Vicente.
Fins a l'any escolar 2007-2008, havia estat l'única universitat de Cap Verd. Geogràficament és la universitat més occidental d'Àfrica. La seu principal es troba en la part nord-oest de Praia. S'han previst diversos campus, que s'afegiran en tot l'arxipèlag. La universitat porta el nom del famós teòric suís Jean Piaget. Serveix sobretot als capverdians, però hi ha alumnes procedents de la resta d'Àfrica i Amèrica Llatina també.
La Universitat Jean Piaget ofereix tant pregraus com grau, així com cursos de formació continua.

## Facultats

* Ciència i Tecnologia
* Ciències de la Salut i del Medi Ambient
* Ciències Polítiques
* Economia i Comerç

## Rectors

* Marco Ribeiras Limas (en 2012)
* Osvaldo Borges (en 2013 i 2014)
* Jorge Sousa Brito (protser actual)

## Vegeu també

* Universitat de Cap Verd

## Referències

* ↑ Segons els Estatuts de la universitat de maig de 2004, l'Administrador General presideix el Consell Assessor, representa la Universitat en matèria legal, i proposa el pressupost, a més d'altres funcions.
# Biblos Clube de Lectores

Biblos Clube de Lectores és un club de lectura així com una editorial gallega amb seu a Oza-Cesuras. Carmela González és la directora i Tucho Calvo el director literari. Va començar a funcionar el 2003 amb unn catàleg d'obres en gallec amb una tirada inicial de 278.000 exemplars, distribuït amb els principals diaris de Galícia.
Té habilitada una plataforma de pagament en xarxa des de la que es poden adquirir més de 7.000 títols distints. Funciona mitjançant subscricions, que costen uns 15 euros anyals més el compromís per part del lector de comprar almenys un títol cada dos mesos. Aquesta empresa és l'encarregada d'organitzar el Premi Biblos-Pazos de Galicia, que premia una narradora o narrador menor de 25 anys amb la possibilitat de rematar la seva primera novel·la amb ajuda d'un tutor experimentat.
En agost de 2013 inaugurà una llibreria a Betanzos.

## Notes

* ↑ «Sitio web de Biblos Clube de Lectores». Arxivat de l'original el 2012-07-08. [Consulta: 24 novembre 2018].
* ↑ Fitxa de Biblos Arxivat 21 de outubro de 2016 a Wayback Machine. na páxina web da AGE.
* ↑ «Entrevista con Tucho Calvo en LetraEnObras». Arxivat de l'original el 2012-08-04. [Consulta: 24 novembre 2018].
* ↑ Redacción. «Biblos inaugura a súa libraría en Betanzos». Praza Pública.

## Enllaços externs

* Pàgina de Biblos Arxivat 2012-07-08 a Wayback Machine.
# Union Piemontèisa

Union Piemontèisa (UP) fou un partit polític autonomista piemontès fundat per Roberto Gremmo al començament dels anys 1980.
A les eleccions legislatives italianes de 1983 es va presentar conjuntament amb la Llista per Trieste (que ja era present a la Cambra dels Diputats) i presentà els seus propis candidats, entre els quals Roberto Gremmo, però no en fou elegit cap.
A les eleccions legislatives italianes de 1987 es va presentar juntament amb la Lliga Llombarda d'Umberto Bossi, creant un front comú autonomista del Nord. El moviment era conegut com a Piemont, però va concórrer amb el Piemont Autonomista, grup secessionista dirigit per Gipo Farassino. Tan sols va obtenir 62.000 vots i cap diputat. Quan a les eleccions europees de 1989 Umberto Bossi decidí d'aliar-se amb Piemont Autonomista, Gremmo va rebutjar de fer partida de la coalició, i el seu enfrontament personal va dur el partit a restar exclòs de la Lliga Nord, fundada el 1991.
A les eleccions regionals italianes de 1990 es va presentar en solitari al Piemont, i Gremmo fou elegit conseller regional. Després va fundar la Lliga Alpina Piemont, alternativa a la de Bossi. A les eleccions legislatives italianes de 1992 es va presentar en coalició amb la Lliga Alpina Llombarda. Posteriorment s'ha presentat amb moviments autonomistes afins, com a les eleccions provincials de Vercelli del 2007, aliat amb el centredreta.
# Eneó

Eneó (en grec antic Οἰνεών) era una ciutat de la Lòcrida Ozòlia a l'est de Naupactos. Tenia un temple dedicat a Zeus Nemeu, on es deia que havia mort Hesíode.
Des d'aquesta ciutat el general Demòstenes va organitzar l'expedició a Etòlia l'any 426 aC i on va tornar amb el que va quedar de les seves forces. Podria correspondre a la moderna Mugula.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015, p. 1221. ISBN 9788441224223.
* ↑ «Oe'neon». A: William Smith. Dictionary of Greek and Roman Geography, illustrated by numerous engravings on wood (en anglès). Londres: Walton and Maberly & John Murray, 1854.
# Garra lamta

Garra lamta és una espècie de peix cipriniforme de la família dels ciprínids.

## Morfologia

Els mascles poden assolir els 13,4 cm de longitud total.

## Distribució geogràfica

Es troba a l'Índia, l'est del Nepal i Myanmar.

## Referències

* 1 2 FishBase (anglès)
* ↑ Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.
* ↑ Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.
* ↑ Oo, W., 2002. Inland fisheries of the Union of Myanmar. A T. Petr and D.B. Swar (eds.) Cold Water Fisheries in the Trans-Himalayan Countries. FAO Fish. Tech. Pap. 431.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.